CELEX: 62020TN0364
Language: da
Date: 2020-06-02 00:00:00
Title: Sag T-364/20: Sag anlagt den 2. juni 2020 — Danmark mod Kommissionen

31.8.2020   
            
            
               DA
            
            
               Den Europæiske Unions Tidende
            
            
               C 287/33
            
         
      Sag anlagt den 2. juni 2020 — Danmark mod Kommissionen
      (Sag T-364/20)
      (2020/C 287/53)
      Processprog: dansk
      
         Parter
      
      
         Sagsøger: Kongeriget Danmark (ved J. Nymann-Lindegren og M. Wolff, som befuldmægtigede, bistået af advokaterne R. Holdgaard og J. Pinborg)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Artikel 2 i Europa-Kommissionens afgørelse af 20. marts 2020 om statsstøtte SA.39078 — 2019/C (ex 2014/N), som Danmark har implementeret til Femern A/S annulleres, for så vidt som den fastslår, at »The measures consisting of capital injections and a combination of State loans and State guarantees in favour of Femern A/S, which Denmark at least partially put into effect unlawfully, constitute State aid within the meaning of Article 107(1) of the Treaty on the Functioning of the European Union«
               
            
                  —
               
               
                  Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at Kommissionen begik en fejl, da den konstaterede, at finansieringen af Femern A/S udgør statsstøtte omfattet af artikel 107, stk. 1, TEUF.
                  Det første anbringende er opdelt i fire dele.
                  Sagsøger gør for det første gældende, at Kommissionen begik en retlig fejl, da den i den anfægtede afgørelses punkt 190-194 fandt, at Femern A/S’ aktiviteter ikke er myndighedsudøvelse. Sagsøger gør i denne forbindelse gældende,
                  
                              —
                           
                           
                              at den metode, som Kommissionen i punkt 190-194 anvender til at undersøge, om Femern A/S’ aktiviteter er myndighedsudøvelse, er i strid med artikel 107, stk. 1, TEUF
                           
                        
                              —
                           
                           
                              at Kommissionen begik en retlig fejl ved — i vurderingen af, om Femern A/S’ aktiviteter er myndighedsudøvelse og allerede derfor falder uden for EU’s statsstøtte- og konkurrenceregler — at tillægge det betydning, om der er private aktører, der udfører opgaver, som kan anses som et alternativ til og opfatter sig som i konkurrence med Femern A/S’ aktiviteter og
                           
                        
                              —
                           
                           
                              at Kommissionen begik en retlig fejl ved konkret at konstatere, at Femern A/S’ aktiviteter vedrørende projektering, anlæg og drift af kyst til kystforbindelsen ikke er myndighedsudøvelse.
                           
                        Sagsøger gør for det andet gældende, at Kommissionen begik en retlig fejl, da den i den anfægtede afgørelses punkt 193 fandt, at Femern A/S udbyder transporttjenesteydelser på et marked i konkurrence med andre.
                  Sagsøger gør for det tredje gældende, at Kommissionen begik en retlig fejl, da den i den anfægtede afgørelses punkt 192-194 og punkt 196 fandt, at Femern A/S er en »økonomisk aktør«, styret af en »økonomisk logik«, og at Femern A/S »kommercielt udnytter« den faste forbindelse.
                  Sagsøger gør for det fjerde gældende, at Kommissionen begik en retlig fejl, da den i den anfægtede afgørelses punkt 233-240 fandt, at finansieringen af Femern A/S kan fordreje konkurrencen og påvirke samhandelen mellem medlemsstaterne.
               
            
                  2.
               
               
                  Andet anbringende om, at Kommissionen begik en retlig fejl, da den konstaterede, at Femern A/S udøver økonomisk aktivitet i konkurrence med andre, før den faste forbindelse idriftsættes.
                  Til støtte for anbringendet gør sagsøger gældende, at Kommissionen begik en retlig fejl, da den i den anfægtede afgørelses punkt 198 fandt, at finansieringen af Femern A/S udgør statsstøtte omfattet af artikel 107, stk. 1, TEUF, allerede når anlægsarbejdet påbegyndes.